
ΤΕΥΧΟΣ ΔΕΥΤΕΡΟ 


Αρ 


.Φύλλου 1235 


ΑΠΟΦΑΣΕΙΣ 

Αριθμ. ΠΟΑ. 1049 

Ρύθμιση ζητημάτων σχετικά με τη Διαδικασία 
Αμοιβαίου Διακανονισμού σύμφωνα με τις δι¬ 
μερείς Συμβάσεις για την Αποφυγή της Διπλής 
Φορολογίας του Εισοδήματος. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1 .Τις διατάξεις περί διαδικασίας αμοιβαίου διακανονι¬ 
σμού των Συμβάσεων για την Αποφυγή της Διπλής Φο¬ 
ρολογίας του Εισοδήματος που έχει συνάψει η Ελλάδα, 
όπως αυτές αναφέρονται στο συνημμένο παράρτημα 
το οποίο αποτελεί αναπόσπαστο τμήμα της παρούσας. 

2. Τιςδιατάξειςτουν. 4174/2013 και ιδίωςτων άρθρων 
41 παρ. 4,45 παρ. 2 περ. θ' και 63Α του Κώδικα Φορολο¬ 
γικής Διαδικασίας (ν. 4174/2013, Α' 170), όπως ισχύουν. 

3. Τις διατάξεις του Κεφαλαίου Α' «Σύσταση Ανεξάρ¬ 
τητης Αρχής Δημοσίων Εσόδων» του Μέρους Πρώτου 
του ν. 4389/2016 «Επείγουσες διατάξεις για την εφαρ¬ 
μογή της συμφωνίας δημοσιονομικών στόχων και δι¬ 
αρθρωτικών μεταρρυθμίσεων και άλλες διατάξεις» (Α' 
94) και ειδικότερα των άρθρων 1, 2, 13, 14, 17 και 41, 
όπως ισχύουν. 

4. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012 (222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων, σε συνδυασμό με τις διατάξεις της 
παραγράφου 1 του άρθρου 13 και της παραγράφου 10 
του άρθρου 41 του ν. 4389/2016, όπως ισχύουν. 

5. Την αριθμ. 1/20.1.2016 (ΦΕΚ 18/Υ.Ο.Δ.Δ./20.1.2016) 
πράξη του Υπουργικού Συμβουλίου «Επιλογή και διορι¬ 
σμός Γενικού Γραμματέατης Γενικής Γραμματείας Δημο¬ 
σίων Εσόδων του Υπουργείου Οικονομικών», σε συνδυ¬ 
ασμό με τις διατάξεις της παραγράφου 10 του άρθρου 
41 του ν. 4389/2016, όπως ισχύουν. 

δ.Τις διατάξεις του άρθρου 4 του ν. 4174/2013 και ει¬ 
δικότερα, τις διατάξεις της παραγράφου 1 αυτού, με τις 
οποίες εξουσιοδοτείται ο Γενικός Γραμματέας Δημοσίων 
Εσόδων να μεταβιβάζει αρμοδιότητες και να αναθέτει 
καθήκοντά του σε όργανα της Φορολογικής Διοίκησης, 
σε συνδυασμό με τις διατάξεις της περ. β' της παρ. 3 του 
άρθρου 41 του ν. 4389/2016, όπως ισχύουν. 


7. Την αριθμ. Δ6Α 1036682 ΕΞ2014/25.2.2014 (Β' 478 
και 558) απόφαση του Γενικού Γραμματέα Δημοσίων 
Εσόδων του Υπουργείου Οικονομικών, με θέμα «Μετα¬ 
βίβαση αρμοδιοτήτων και εξουσιοδότηση υπογραφής 
«Με εντολή Γενικού Γραμματέα Δημοσίων Εσόδων» σε 
όργανα της Φορολογικής Διοίκησης», όπως ισχύει, σε 
συνδυασμό με τις διατάξεις της περ. β'της παρ. 3 του 
άρθρου 41 του ν. 4389/2016, όπως ισχύουν. 

8. Την αριθμ. Δ. ΟΡΓ. Α 1036960 ΕΞ 2017/10.3.2017 
(Β' 968) απόφαση του Διοικητή της Ανεξάρτητης Αρχής 
Δημοσίων Εσόδων, με θέμα «Οργανισμός της Ανεξάρ¬ 
τητης Αρχής Δημοσίων Εσόδων (Α.Α.Δ.Ε.)». 

9. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, απο¬ 
φασίζουμε: 

Άρθρο 1 

Αντικείμενο και πεδίο εφαρμογής 

1. Η παρούσα απόφαση ρυθμίζει ζητήματα που διέ- 
πουν τη Διαδικασία Αμοιβαίου Διακανονισμού (στο εξής 
ΔΑΔ), κατ' εφαρμογή των διατάξεων των Συμβάσεων 
Αποφυγής Διπλής Φορολογίας (στο εξής ΣΑΔΦΕ) που 
έχουν κυρωθεί από την Ελλάδα και είναι σε ισχύ. Αναλυ¬ 
τικός κατάλογος των ΣΑΔΦ προσαρτάται ως παράρτημα 
της παρούσας. 

2. Η έναρξη της ΔΑΔ προϋποθέτει την υποβολή αιτή¬ 
ματος από τα πρόσωπα που ορίζουν οι οικείες διατάξεις 
των ΣΑΔΦΕ. Εάν ένα πρόσωπο θεωρεί ότι οι ενέργειες 
ενός ή και των δύο Συμβαλλομένων Κρατών έχουν ή θα 
έχουν γι' αυτό ως αποτέλεσμα την επιβολή φορολογίας 
η οποία δεν είναι σύμφωνη με τις διατάξεις της εκάστο- 
τε ΣΑΔΦΕ, μπορεί, ανεξάρτητα από τα μέσα θεραπείας 
που προβλέπονται από την εσωτερική νομοθεσία των 
Συμβαλλόμενων Κρατών, να θέσει την υπόθεσή του 
υπόψη της αρμόδιας αρχής του Συμβαλλόμενου Κρά¬ 
τους, του οποίου είναι κάτοικος. Στην περίπτωση που ο 
φορολογούμενος έχει μεταγενέστερα μεταφέρει τη φο¬ 
ρολογική του κατοικία στο αντισυμβαλλόμενο κράτος, 
η αίτηση πρέπει να υποβληθεί στο κράτος όπου ήταν 
κάτοικος κατά το έτος επιβολής φόρου κατά παράβαση 
των διατάξεων της ΣΑΔΦΕ. Στις περιπτώσεις που το αί¬ 
τημα για υπαγωγή στη ΔΑΔ αφορά στην εφαρμογή των 
διατάξεων της εκάστοτε ΣΑΔΦΕ περί «μη διακριτικής 
μεταχείρισης», τότε το πρόσωπο υποβάλλει το ως άνω 
αίτημα ενώπιον της αρμόδιας αρχής του Συμβαλλόμενου 
Κράτους του οποίου είναι υπήκοος. 

Άρθρο 2 
Αρμόδια αρχή 

1. Αρμόδια αρχή για την υποβολή, την εξέταση των 
αιτημάτων και τη διεξαγωγή της ΔΑΔ βάσει των διατά¬ 
ξεων των ΣΑΔΦΕ, πλην εκείνων που αναφέρονται σε εν- 
δοομιλικές συναλλαγές, είναι το Τμήμα Α' Φορολογικών 
Θεμάτων της Διεύθυνσης Διεθνών Οικονομικών Σχέσεων 
της Ανεξάρτητης Αρχής Δημοσίων Εσόδων (στο εξής 
Α.Α.Δ.Ε.). 

2. Αρμόδια αρχή για την υποβολή, την εξέταση των 
αιτημάτων και τη διεξαγωγή της ΔΑΔ που αφορά απο¬ 
κλειστικά σε εξάλειψη διπλής φορολογίας συνεπεία δι¬ 
όρθωσης κερδών συνδεδεμένων επιχειρήσεων βάσει 
των αντίστοιχων άρθρων των ΣΑΔΦΕ (άρθρο 9 Πρότυ¬ 
πης Σύμβασης Ο.Ο.Σ.Α.), είναι το Τμήμα Δ' Ειδικών Φο¬ 
ρολογικών Ελέγχων της Διεύθυνσης Ελέγχων της Γενικής 
Διεύθυνσης Φορολογικής Διοίκησης της Α.Α.Δ.Ε. Σε αυτή 
την περίπτωση, αντίγραφο του αιτήματος κοινοποιείται 
ταυτόχρονα από τον αιτούντα στοΤμήμα Α' της Διεύθυν¬ 
σης Διεθνών Οικονομικών Σχέσεων της Α.Α.Δ.Ε.. 

3. Η αρμόδια αρχή παραλαμβάνει το αίτημα και εξετά¬ 
ζει αρχικά το εμπρόθεσμο και παραδεκτό του αιτήματος 
καθώς και εάν αυτό περιλαμβάνει τις ελάχιστες απαιτού- 
μενες πληροφορίες, όπως ορίζονται στο άρθρο 4 της 
παρούσας. Μετά την ολοκλήρωση της αξιολόγησης του 
αιτήματος, η αρμόδια αρχή προσπαθεί, εάν θεωρήσει το 
αίτημα βάσιμο και η ίδια δεν μπορεί να δώσει ικανοποιη¬ 
τική λύση ώστε να αποφευχθεί η επιβολή φορολογίας η 
οποία δεν είναι σύμφωνη με τις διατάξεις της εκάστοτε 
ΣΑΔΦΕ, να επιλύσει τη διαφορά με συμφωνία αμοιβαίου 
διακανονισμού με την αρμόδια αρχή του άλλου Συμ¬ 
βαλλόμενου Κράτους με σκοπό την αποφυγή επιβολής 
φορολογίας που δεν είναι σύμφωνη με τις διατάξεις 
της εκάστοτε ΣΑΔΦΕ. Προς τούτο ενημερώνει για την 
υπόθεση το αντισυμβαλλόμενο κράτος χωρίς υπαίτια 
καθυστέρηση. Επίσης, ενημερώνει τον αιτούντα για την 
έναρξη της ΔΑΔ. 

Άρθρο 3 

Εμπρόθεσμο και παραδεκτό 
του αιτήματος - παραγραφή 

1. Για να θεωρείται εμπρόθεσμο, το αίτημα πρέπει να 
υποβάλλεται στην αρμόδια αρχή εντός της προβλεπό- 
μενης από την εκάστοτε ΣΑΔΦΕ διετούς ή τριετούς προ¬ 
θεσμίας, ανάλογα με τις οικείες διατάξεις της ΣΑΔΦΕ, 
από την κοινοποίηση της πράξης προσδιορισμού του 
φόρου η επιβολή του οποίου δεν είναι σύμφωνη με τις 
διατάξεις της εκάστοτε ΣΑΔΦΕ. Στις περιπτώσεις που 
δεν προβλέπεται στις διατάξεις της ΣΑΔΦΕ προθεσμία 
υποβολής του αιτήματος, ισχύει τριετής προθεσμία, υπό 
τον όρο της αμοιβαιότητας. 

2. Το αίτημα υπαγωγής σε ΔΑΔ είναι παραδεκτό μόνο 
εφόσον αναφέρεται σε επιβολή φορολογίας που δεν εί¬ 
ναι σύμφωνη με τις διατάξεις της οικείας ΣΑΔΦΕ. 

3. Σε περίπτωση που το αίτημα δεν είναι εμπρόθεσμο 
ή παραδεκτό ή σε περίπτωση που δεν παρασχεθούν οι 
ελάχιστες απαιτούμενες πληροφορίες από τον αιτούντα 
εντός της προβλεπόμενης από το άρθρο 5 παρ. 3 προθε¬ 
σμίας ή σε περίπτωση που τα έτη, στα οποία αναφέρεται 


το αίτημα έχουν παραγραφεί κατά τον χρόνο υποβολής 
του αιτήματος, σύμφωνα με την ισχύουσα εσωτερική 
νομοθεσία, η αρμόδια αρχή απορρίπτει το αίτημα, προ- 
βαίνοντας σε γραπτή ενημέρωση του αιτούντος οπότε 
και η ΔΑΔ ολοκληρώνεται. Εάν συντρέχει λόγος απόρ¬ 
ριψης λόγω παραγραφής και το αίτημα αναφέρεται σε 
περισσότερα από ένα έτη, αυτό γίνεται δεκτό μόνο για 
τα έτη τα οποία δεν έχουν υποπέσει σε παραγραφή. 

Άρθρο 4 

Περιεχόμενο του αιτήματος 
Ι.Το αίτημα υποβάλλεται εγγράφως στην ελληνική 
γλώσσα. Οι ελάχιστες πληροφορίες και έγγραφα που 
πρέπει να συνυποβάλλονται με το αίτημα για έναρξη 
της ΔΑΔ είναι τα ακόλουθα: 

α. Στοιχεία του αιτούντος προσώπου: ονοματεπώνυ¬ 
μο/επωνυμία, ταχυδρομική διεύθυνση, αριθμό φορο¬ 
λογικού μητρώου (Α.Φ.Μ.), στοιχεία επικοινωνίας, και, 
σε περίπτωση ενδοομιλικών συναλλαγών, τα στοιχεία 
τόσο της επιχείρησης που υποβάλλει το αίτημα, όσο και 
τα στοιχεία των λοιπών συνδεδεμένων προσώπων, συ¬ 
μπεριλαμβανομένων όλων των μόνιμων εγκαταστάσεων, 
που συμμετέχουν στις σχετικές συναλλαγές. 

β. Βάση αιτήματος: αναφορά σε συγκεκριμένη ΣΑΔΦΕ 
και διατάξεις του (ων) άρθρου (-ων) αυτής, οι οποίες σύμ¬ 
φωνα με τον αιτούντα δεν εφαρμόζονται ορθά. 

γ. Πραγματικά περιστατικά: Λεπτομερή στοιχεία ανα¬ 
φορικά με τα γεγονότα και τις περιστάσεις της συγκε¬ 
κριμένης υπόθεσης, συμπεριλαμβανομένων του (-ων) 
φορολογικού (-ών) έτους (-ών) και του (-ων) ποσού (-ών) 
φόρου (τόσο σε εγχώριο όσο και ξένο νόμισμα, εάν κρί- 
νεται απαραίτητο) που αφορά η υπόθεση, καθώς και 
τυχόν υποστηρικτικών εγγράφων. Προκειμένου περί 
ενδοομιλικών συναλλαγών, λεπτομερή στοιχεία όσον 
αφορά στη σύνδεση μεταξύ της επιχείρησης και των λοι¬ 
πών μερών που συμμετέχουν στις σχετικές συναλλαγές. 

δ. Ανάλυση του ζητήματος προς επίλυση: υπόμνημα 
του αιτούντος, στο οποίο εξηγούνται οι λόγοι για τους 
οποίους ο αϊτών θεωρεί ότι συντρέχει περίπτωση διπλής 
φορολογίας, με σαφή αναφορά στις διατάξεις της οικείας 
ΣΑΔΦΕ, και τεκμηρίωση με την προσκόμιση συνοδευ¬ 
τικών εγγράφων στην ελληνική γλώσσα (ενδεικτικά, 
αντίγραφα έκθεσης φορολογικού ελέγχου, πράξεων 
προσδιορισμού φόρου ή ισοδύναμου εγγράφου που 
οδηγεί στην εικαζόμενη διπλή φορολογία. Σε περίπτω¬ 
ση ενδοομιλικών συναλλαγών, αναλυτική περιγραφή 
και τεκμηρίωση των συναλλαγών που σχετίζονται με 
το αίτημα για υπαγωγή σε ΔΑΔ και της μεθοδολογίας, η 
οποία χρησιμοποιήθηκε για τις προσαρμογές. 

ε. Εάν το αίτημα έχει υποβληθεί επίσης στην αρμόδια 
αρχή του αντισυμβαλλόμενου Κράτους. Εάν ναι, την ημε¬ 
ρομηνία υποβολής του αιτήματος, την αρμόδια αρχή 
στην οποία κατατέθηκε το αίτημα και αντίγραφο του 
αιτήματος και των συνημμένων σε αυτό εγγράφων. 

στ. Λεπτομερή στοιχεία όσον αφορά σε τυχόν διαδι¬ 
κασίες ενδικοφανούς προσφυγής, περαίωσης, διοικητι¬ 
κής επίλυσης της διαφοράς, διοικητικού συμβιβασμού, 
δικαστικής προσφυγής και εν γένει διαδικασίες ενώπιον 
Δικαστηρίων, που ενδεχομένως έχουν κινηθεί από τον 

αιτούντα ή λοιπά μέρη, σε οποιοδήποτε από τα εμπλε¬ 
κόμενα κράτη, σε σχέση με την υπόθεση του αιτήματος 
ΔΑΔ, καθώς και οποιεσδήποτε δικαστικές αποφάσεις σε 
σχέση με την υπόθεση. Αν η υπόθεση εκκρεμεί ενώπιον 
ελληνικού δικαστηρίου, και εφόσον δεν έχει συζητηθεί 
ακόμα, απαιτείται βεβαίωση από την Γραμματεία του 
οικείου Δικαστηρίου ότι το σχετικό ασκηθέν ένδικο βο¬ 
ήθημα δεν έχει συζητηθεί. 

ζ. Σε περίπτωση που δεν υπάρχει ήδη νομιμοποιητικό 
έγγραφο για τον ορισμό νομίμου εκπροσώπου, απαιτεί¬ 
ται ενυπόγραφη δήλωση ότι ο εκπρόσωπος έχει εξου¬ 
σιοδοτηθεί να ενεργεί για λογαριασμό του αιτούντα για 
όλα τα θέματα που σχετίζονται με το αίτημα. 

η. Δήλωση του αιτούντος η οποία επέχει θέση υπεύ¬ 
θυνης δήλωσης του άρθρου 8 του ν. 1599/1986, με την 
οποία επιβεβαιώνει ότι όλες οι παρασχεθείσες πληρο¬ 
φορίες και τεκμηρίωση είναι ακριβείς. 

2. Με την υποβολή του αιτήματος, συνυποβάλλεται 
στην αρμόδια φορολογική αρχή και ηλεκτρονικός φά¬ 
κελος σε οπτικό δίσκο - ίϋ ή ΙΙ5Β 5ΐίε1<, στον οποίο περι¬ 
λαμβάνονται σε μαγνητική μορφή τα αναφερόμενα στα 
πεδία α. - η. της παρ. 1 του παρόντος άρθρου. 

Άρθρο 5 

Τυπικός έλεγχος του αιτήματος 

1. Η Διεύθυνση Διεθνών Οικονομικών Σχέσεων ή η 
Διεύθυνση Ελέγχων της Α.Α.Δ.Ε., κατά περίπτωση, αξι¬ 
ολογεί το αίτημα για υπαγωγή σε ΔΑΔ, ελέγχοντας τα 
προσκομισθέντα στοιχεία καθώς και το εμπρόθεσμο και 
παραδεκτό του αιτήματος. 

2. Σε κάθε περίπτωση, η αρμόδια αρχή αποστέλλει 
στον φορολογούμενο επιβεβαίωση ότι παρέλαβε το 
αίτημά του εντός ενός μηνός από την παραλαβή του. Η 
επιβεβαίωση αποστέλλεται είτε με συστημένη επιστολή 
στη δηλωθείσα ταχυδρομική διεύθυνση του αιτούντος 
είτε με ηλεκτρονικό μήνυμα στη δηλωθείσα ηλεκτρονική 
διεύθυνση αυτού. 

3. Η αρμόδια αρχή έχει το δικαίωμα να ζητήσει από 
τον αιτούντα συμπληρωματικά στοιχεία, καθώς και κάθε 
απαραίτητη πληροφορία,τάσσοντας δίμηνη προθεσμία 
για την προσκόμισή τους, η οποία δύναται να παραταθεί, 
μετά από αίτησή του. Ο αϊτών, καθ' όλη τη διάρκεια της 
διαδικασίας, έχει τη δυνατότητα να υποβάλλει αυτοβού- 
λως συμπληρωματικά στοιχεία. 

Άρθρο 6 

Ζητήματα εκκρεμοδικίας 

1. Η τυχόν άσκηση δικαστικής προσφυγής ενώπιον 
ελληνικών δικαστηρίων δεν εμποδίζει την εξέταση ενός 
αιτήματος ΔΑΔ, υπό την προϋπόθεση ότι η υπόθεση δεν 
έχει συζητηθεί κατά τον χρόνο κατάθεσης του αιτήματος. 
Σε περίπτωση συζήτησης της υπόθεσης, η διαδικασία 
της ΔΑΔ ολοκληρώνεται χωρίς αποτέλεσμα και ενημε¬ 
ρώνεται σχετικά η αρμόδια αρχή του αντισυμβαλλόμε¬ 
νου κράτους. Ο φορολογούμενος οφείλει να ενημερώσει 
άμεσα την αρμόδια αρχή για τη συζήτηση της υπόθεσης 
ενώπιον του δικαστηρίου. 

2. Εφόσον έχει ασκηθεί ένδικο βοήθημα ενώπιον ελ¬ 
ληνικού δικαστηρίου, η αρμόδια αρχή μπορεί να προβεί 


σε εξέταση του αιτήματος για υπαγωγή σε ΔΑΔ, μόνο 
εφόσον προσκομισθεί από τον αιτούντα βεβαίωση από 
τη Γραμματεία του Δικαστηρίου στο οποίο εκκρεμεί το 
ένδικο βοήθημα ότι η εν λόγω υπόθεση δεν έχει συζητη¬ 
θεί. Η αρμόδια αρχή δύναται να ζητά από τον αιτούντα 
να προσκομίσει βεβαίωση από τη Γραμματεία του αρ¬ 
μόδιου Δικαστηρίου ότι η υπόθεση δεν έχει συζητηθεί 
σε οποιοδήποτε στάδιο της ΔΑΔ. 

3. Σε περίπτωση που ο αϊτών ζητά θεραπεία συνεπεία 
πράξεων αλλοδαπής φορολογικής αρχής με τις οποίες 
ισχυρίζεται ότι επιβλήθηκε φορολογία η οποία δεν είναι 
σύμφωνη με τις διατάξεις της οικείας ΣΑΔΦΕ, το αίτημά 
του εξετάζεται μόνο εφόσον οι πράξεις αυτές έχουν κα¬ 
ταστεί οριστικές στην αλλοδαπή και δεν υπάρχουν κατά 
αυτών δικαστικές αποφάσεις στο αντισυμβαλλόμενο 
κράτος. 

Άρθρο 7 

Λήψη αιτήματος από αλλοδαπή αρχή 

Σε περίπτωση που η ΔΑΔ εκκινήσει από αλλοδαπή 
αρμόδια αρχή , η ελληνική αρμόδια αρχή ζητά από την 
αλλοδαπή αρμόδια αρχή τη διαβίβαση των ελάχιστων 
απαιτούμενων πληροφοριών και εγγράφων όπως ορί¬ 
ζονται στο άρθρο 4 της παρούσας. 

Άρθρο 8 

Αξιολόγηση του αιτήματος 

1. Μετά την ολοκλήρωση του τυπικού ελέγχου η αρ¬ 
μόδια αρχή προχωρά στον ουσιαστικό έλεγχο του αι¬ 
τήματος, προκειμένου να εξεταστεί εάν το αίτημα είναι 
βάσιμο, ήτοι εάν υπάρχει επιβολή φορολογίας η οποία 
δεν είναι σύμφωνη με τις διατάξεις της οικείας ΣΑΔΦΕ. 
Στο στάδιο αυτό, η αρμόδια αρχή δύναται να ζητήσει 
τις απόψεις της αρμόδιας φορολογικής υπηρεσίας κατά 
περίπτωση. 

2. Εφόσον υπάρχει διοικητική διαδικασία, όπως φο¬ 
ρολογικός έλεγχος, η οποία δεν έχει ολοκληρωθεί, η 
αρμόδια αρχή ενημερώνει γραπτώς τον αιτούντα ότι το 
αίτημα για υπαγωγή σε ΔΑΔ δεν εξετάζεται μέχρι την 
ολοκλήρωση της διαδικασίας αυτής. 

3. Σε περίπτωση που διαπιστωθεί ότι δεν έχει γίνει στην 
Ελλάδα φορολογικός έλεγχος ενδοομιλικών συναλλαγών 
της συνδεδεμένης επιχείρησης, ο Γενικός Διευθυντής 
Φορολογικής Διοίκησης της Α.Α.Δ.Ε. δίδει εντολή για 
έναρξη φορολογικού ελέγχου στην αρμόδια ελεγκτική 
φορολογική υπηρεσία με την επισήμανση να διενεργη- 
θεί με προτεραιότητα λόγω εκκρεμούς αιτήματος ΔΑΔ. 

4. Η Διεύθυνση Ελέγχων της Α.Α.Δ.Ε., στο πλαίσιο της 
εξέτασης αιτημάτων για υπαγωγή σε ΔΑΔ, δύναται να 
ζητά από τις ελεγκτικές υπηρεσίες της Α.Α.Δ.Ε., στις οποί¬ 
ες τηρείται ο φάκελος της υπόθεσης του ελέγχου, όλα 
τα απαραίτητα στοιχεία, συμπεριλαμβανομένου και του 
φυσικού φακέλου, εάν χρειαστεί, οι οποίες με τη σειρά 
τους δεσμεύονται να αποστείλουν τα στοιχεία σε εύλογο 
χρονικό διάστημα. 

5. Η αρμόδια αρχή ερευνά τα πραγματικά και νομι¬ 
κά ζητήματα της υπόθεσης, λαμβάνοντας υπόψη τις 
διατάξεις της εσωτερικής νομοθεσίας και των ΣΑΔΦΕ, 
το αίτημα για έναρξη ΔΑΔ, τις πληροφορίες που έλαβε 

από τον αιτούντα, τις διαπιστώσεις του τυχόν διενερ- 
γηθέντος φορολογικού ελέγχου από την ελληνική φο¬ 
ρολογική αρχή, τις απόψεις της αρμόδιας φορολογικής 
υπηρεσίας ή των ομάδων εργασίας του άρθρου 9 παρ. 
6 της παρούσας, καθώς και κάθε άλλη πληροφορία που 
σχετίζεται με την υπόθεση. 

6. Η ΔΑΔ διεξάγεται από τις αρμόδιες αρχές των συμ- 
βαλλομένων κρατών. Ο αϊτών δεν εμπλέκεται άμεσα 
στις διαπραγματεύσεις που διεξάγονται στο πλαίσιο της 
ΔΑΔ και η συμμετοχή του περιορίζεται στην έγκαιρη 
και ακριβή παροχή προς τις αρμόδιες αρχές όλων των 
πληροφοριών που είναι απαραίτητες για την επίτευξη 
λύσης στην υπόθεσή του. 

Άρθρο 9 

Διαβούλευση αρμοδίων αρχών - 

Έγγραφο διατύπωσης θέσεων 

1. Ακολουθεί διαβούλευση μεταξύ των αρμοδίων αρ¬ 
χών με ανταλλαγή εγγράφων, στα οποία εκτίθενται οι 
θέσεις τους. 

2. Σε περίπτωση που η ελληνική αρμόδια αρχή εκκινεί 
τη ΔΑΔ, απευθύνει προς την αλλοδαπή αρμόδια αρχή 
έγγραφο διατύπωσης θέσεων, το οποίο περιλαμβάνει 
την υποβληθείσα υπόθεση, τους λόγους για τους οποί¬ 
ους θεωρεί ότι έχει προκύψει ή πρόκειται να προκύψει 
φορολογία η οποία δεν είναι σύμφωνη με τις διατάξεις 
της οικείας ΣΑΔΦΕ και παρουσίαση της πρότασής της 
ως προς τον τρόπο επίλυσης της διαφοράς. 

Ειδικά όσον αφορά τις ενδοομιλικές συναλλαγές, το 
έγγραφο διατύπωσης θέσεων περιλαμβάνει πλήρη αι¬ 
τιολόγηση του προσδιορισμού φόρου ή της διόρθωσης 
κερδών και συνοδεύεται από τα βασικά έγγραφα που 
στηρίζουν τη θέση της αρμόδιας αρχής, καθώς και από 
κατάλογο όλων των άλλων εγγράφων που έχουν χρησι¬ 
μοποιηθεί για τη διόρθωση. 

3. Το έγγραφο διατύπωσης θέσεων δεν κοινοποιείται 
στον αιτούντα. 

4. Σε περίπτωση που η ελληνική αρμόδια αρχή λαμ¬ 
βάνει αίτημα ΔΑΔ από αλλοδαπή αρμόδια αρχή, απαντά 
στο έγγραφο διατύπωσης θέσεων της αλλοδαπής αρχής 
με έγγραφό της, στο οποίο διατυπώνει τη συμφωνία ή 
διαφωνία της με τις απόψεις της αλλοδαπής αρχής. 

5. Το έγγραφο διατύπωσης θέσεων εγκρίνεται, πριν την 
αποστολή του, από τον Διοικητή της Α.Α.Δ.Ε.. 

6. Με απόφαση του Διοικητή της Α.Α.Δ.Ε. δύνανται, 
κατά περίπτωση, να συστήνονται ειδικότερες ομάδες 
εργασίας με τη συμμετοχή και άλλων υπηρεσιών ή εκ¬ 
προσώπου του Ειδικού Νομικού Γραφείου Δημοσίων 
Εσόδων της Α.Α.Δ.Ε., εκτός της Διεύθυνσης Διεθνών Οι¬ 
κονομικών Σχέσεων ή της Διεύθυνσης Ελέγχων, για την 
αντιμετώπιση ειδικότερων ζητημάτων που ανακύπτουν 
στο πλαίσιο της ΔΑΔ. 

Άρθρο 10 

Αποτέλεσμα της ΔΑΔ 

1. Η συμφωνία μεταξύ των Συμβαλλόμενων Κρατών 
για την εξάλειψη της διπλής φορολογίας μπορεί να επι¬ 
τευχθεί είτε με τη μορφή ανταλλαγής επιστολών μεταξύ 
των αρμοδίων αρχών των Συμβαλλόμενων Κρατών, και 
μέσω ηλεκτρονικού ταχυδρομείου, ή με τη μορφή ενός 


κοινού εγγράφου, υπογεγραμμένου από τις αρμόδιες 
αρχές τους. Το αποτέλεσμα των διαβουλεύσεων της ΔΑΔ 
υποβάλλεται στον Διοικητή της Α.Α.Δ.Ε. προς έγκριση. Σε 
περίπτωση επίτευξης Συμφωνίας Αμοιβαίου Διακανονι¬ 
σμού (στο εξής: ΣΑΔ), εντός μηνός από την ολοκλήρωση 
της διαδικασίας ο αϊτών ενημερώνεται εγγράφως για το 
αποτέλεσμα της ΔΑΔ και δύναται να το αποδεχθεί εντός 
εξήντα (60) ημερών από την κοινοποίηση. Σε περίπτωση 
επίτευξης συμφωνίας μεταξύ των αρμόδιων αρχών, ο 
αϊτών ή ο νόμιμος εκπρόσωπός του, ο οποίος θα πρέπει 
να είναι ειδικά εξουσιοδοτημένος, καλείται να παραστεί 
σε συνάντηση με την Αρμόδια Αρχή, προκειμένου να 
συναινέσει ή όχι στο αποτέλεσμα της τελικής συμφωνίας 
των αρμόδιων αρχών. 

2. Εάν ο αϊτών αποδεχθεί τη ΣΑΔ, συντάσσεται και 
υπογράφεται από τον αιτούντα και την αρμόδια αρχή 
Πρακτικό Αποδοχής της. 

Εάν ο αϊτών δεν αποδεχθεί τη ΣΑΔ ή εάν δεν παρα¬ 
στεί κατά τη συνάντηση που έχει οριστεί, συντάσσεται 
Πρακτικό Απόρριψης της ΣΑΔ. Εν μέρει αποδοχή της 
ΣΑΔ από τον αιτούντα δεν είναι εφικτή, εκτός εάν τα 
Συμβαλλόμενα Κράτη έχουν συμφωνήσει από κοινού 
ότι είναι δυνατή μία τέτοια μερική αποδοχή. 

3. Σε περίπτωση αποδοχής από τον αιτούντα της ΣΑΔ, 
εάν έχουν ασκηθεί ένδικα βοηθήματα ενώπιον ελληνικού 
δικαστηρίου, ο αϊτών πρέπει να προσκομίζει υπεύθυνη 
δήλωση ότι θα προσκομίσει πριν την έκδοση της Από¬ 
φασης αμοιβαίου διακανονισμού του άρθρου 11 της πα¬ 
ρούσας επίσημο αντίγραφο της κατατεθείσας στη Γραμ¬ 
ματεία του Δικαστηρίου έγγραφης δήλωσης παραίτησης 
από το δικόγραφο και το δικαίωμα της προσφυγής, για 
τα ζητήματα τα οποία επιλύονται με τη ΣΑΔ, σύμφωνα 
με τις διατάξειςτου άρθρου 143 του Κώδικα Διοικητικής 
Δικονομίας, ακόμα και στις περιπτώσεις που το αίτημα 
έχει υποβληθεί σε αλλοδαπή αρμόδια αρχή. 

4. Κατόπιν της αποδοχής ή απόρριψης από τον αιτού- 
ντα της συμφωνίας, ενημερώνεται η αλλοδαπή αρμόδια 
αρχή. Στην περίπτωση της αποδοχής ανταλλάσσονται τα 
τελικά επιβεβαιωτικά έγγραφα. 

5. Σε περίπτωση που για οποιονδήποτε λόγο τα Συμ¬ 
βαλλόμενα Κράτη δεν καταλήξουν σε συμφωνία εντός 
της προβλεπόμενης από τις διατάξεις της οικείας ΣΑΔΦΕ 
προθεσμίας, σε όσες ΣΑΔΦΕ προβλέπεται σχετική προ¬ 
θεσμία, η διαδικασία ολοκληρώνεται με τη σύνταξη ενός 
εγγράφου διαπίστωσης της μη επίτευξης συμφωνίας. 
Όπου προβλέπεται από την οικεία ΣΑΔΦΕ, ακολουθεί 
το στάδιο της διαιτησίας, κατόπιν αιτήματος του ενδια¬ 
φερομένου. Σε περίπτωση ενεργοποίησης του σταδίου 
της διαιτησίας, υπογράφεται από τις αρμόδιες αρχές των 
Συμβαλλόμενων Κρατών ειδική συμφωνία για την εφαρ¬ 
μογή της διαιτησίας, με βάση το υπόδειγμα συμφωνίας 
που περιλαμβάνεται στο παράρτημα των ερμηνευτικών 
σχολίων επί της παραγράφου 5 του άρθρου 25 της Πρό¬ 
τυπης Σύμβασης του Ο.Ο.Σ.Α.. 

Άρθρο 11 

Απόφαση Αμοιβαίου Διακανονισμού 

1. Η αρμόδια αρχή, στηριζόμενη στο Πρακτικό Απο¬ 
δοχής της αμοιβαίας συμφωνίας εκδίδει με βάση αυτό 
εντός τριάντα (30) ημερών από την υπογραφή του, και 
αφού προσκομισθεί η δήλωση παραίτησης της παρα- 

γράψου 3 του άρθρου 10, απόφαση επί της συμφωνίας 
αμοιβαίου διακανονισμού, η οποία υπογράφεται από 
τον Διοικητή της Α.Α.Δ.Ε. Η απόφαση κοινοποιείται νό¬ 
μιμα, μαζί με το αντίγραφο του πρακτικού σε όλα τα 
εμπλεκόμενα μέρη, καθώς και στη φορολογική αρχή η 
οποία είναι αρμόδια για την εκτέλεσή της. Η απόφαση 
Αμοιβαίου Διακανονισμού δεν υπόκειται σε ενδικοφανή 
προσφυγή ή οποιοδήποτε ένδικο βοήθημα. 

2. Η απόφαση της προηγούμενης παραγράφου περι¬ 
λαμβάνει τουλάχιστον τα εξής: 

α.Τα στοιχεία του αιτούντος προσώπου (ονοματεπώ¬ 
νυμο/ επωνυμία, Α.Φ.Μ., αρμόδια Δ.Ο.Υ. διεύθυνση, στοι¬ 
χεία νομίμου εκπροσώπου). Σε περίπτωση ενδοομιλικών 
συναλλαγών τα στοιχεία των συνδεδεμένων προσώπων/ 
μερών που συμμετέχουν στις υπό εξέταση συναλλαγές. 

β. Αναφορά στο περιεχόμενο και την ημερομηνία του 
αιτήματος. 

γ. Αναφορά στο Συμβαλλόμενο Κράτος και στην αλ¬ 
λοδαπή αρμόδια αρχή, με την οποία διεξήχθη η ΔΑΔ. 

δ. Περιληπτική αναφορά στο περιεχόμενο του τελικού 
εγγράφου στο οποίο διατυπώθηκε η συμφωνία μεταξύ 
των αρμοδίων αρχών των Συμβαλλόμενων Κρατών. 

ε. Αναφορά στο Πρακτικό Αποδοχής της αμοιβαίας 
συμφωνίας. 

στ. Τον τρόπο εφαρμογής της συμφωνίας, 
ζ. Το ότι δεν υπόκειται σε ενδικοφανή προσφυγή ή 
οποιοδήποτε ένδικο βοήθημα. 


2. Για κάθε φορολογικό έτος εκδίδεται ξεχωριστή από¬ 
φαση του Διοικητή της Α.Α.Δ.Ε.. Είναι δυνατή η σώρευση 
αποφάσεων για περισσότερα έτη στο ίδιο έγγραφο. 

Άρθρο 12 

Διασφάλιση απορρήτου - δημοσιότητα 

1. Ως προς τις πληροφορίες κατά τη διάρκεια της ΔΑΔ, 
εφαρμόζονται οι διατάξεις περί ανταλλαγής πληροφο¬ 
ριών της εφαρμοστέας ΣΑΔΦΕ καθώς και οι εκάστοτε 
ισχύουσες διατάξεις περί επαγγελματικού και φορολο¬ 
γικού απορρήτου. 

2. Οι αποφάσεις Αμοιβαίου Διακανονισμού δημοσι¬ 
εύονται στην ιστοσελίδα της Ανεξάρτητης Αρχής Δη¬ 
μοσίων Εσόδων, με ανωνυμοποίηση των στοιχείων του 
φορολογουμένου, Εάν ο φορολογούμενος διαφωνεί με 
τη δημοσίευση του συνόλου της Απόφασης, δημοσιεύ¬ 
εται περίληψη αυτής, με περιεχόμενο την περιγραφή 
του ζητήματος, το αντισυμβαλλόμενο Κράτος, τα φο¬ 
ρολογικά έτη τα οποία αφορά η Απόφαση και τη νομική 
βάση αυτής. 

Άρθρο 13 

Έναρξη ισχύος 

Η παρούσα ισχύει για αιτήματα αμοιβαίου διακανο¬ 
νισμού που υποβάλλονται από τη δημοσίευσή της και 
μετά. Εκκρεμή αιτήματα αμοιβαίου διακανονισμού συ¬ 
μπληρώνονται σύμφωνα με τα οριζόμενα στην παρούσα. 

ΠΑΡΑΡΤΗΜΑ 



ΣΥΜΒΑΣΕΙΣ ΑΠΟΦΥΓΗΣ ΤΗΣ ΔΙΠΛΗΣ ΦΟΡΟΛΟΓΙΑΣ 

ΤΟΥ ΕΙΣΟΔΗΜΑΤΟΣ / ΚΕΦΑΛΑΙΟΥ 


ΧΩΡΕΣ 

ΝΟΜΟΣ 

Φ.Ε.Κ. 

ΥΠΟΓΡΑΦΗ 

ΕΝΑΡΞΗ 

ΙΣΧΥΟΣ 

ΕΝΑΡΞΗ 

ΕΦΑΡΜΟΓΗΣ 

1 . 

Άγιος Μαρίνος 

Ν 4243/2014 

57/2014 

26.06.2013 

07.04.2014 

01.01.2015 

2. 

Αζερμπαϊτζάν 

Ν 3826/2010 

29/2010 

16.02.2009 

29.09.2010 

01.01.2011 

3. 

Αίγυπτος 

Ν 3484/2006 

170/2006 

27.11.2004 

23.08.2006 

01.01.2007 

4. 

Αλβανία 

Ν 2755/1999 

252/1999 

14.07.1995 

13.12.2000 

01.01.2001 

5. 

Αρμενία 

Ν 3014/2002 

103/2002 

12.05.1999 

18.07.2002 

01.01.2003 

6. 

Αυστρία 

ΝΔ 994/1971 

210/1971 





(αναθεώρηση) 

Ν 3724/2008 

253/2008 

18.07.2007 

01.04.2009 

01.01.2010 

7. 

Βέλγιο 

ΝΔ 117/1969 

41/1969 





(αναθεώρηση) 

Ν 3407/2005 

266/2005 

25.05.2004 

30.12.2005 

01.01.2005 

8. 

Βοσνία & 

Ερζεγοβίνη 

Ν 3795/2009 

157/2009 

23.07.2007 

12/07/2012 

01.01.2013 

9. 

Βουλγαρία 

Ν 2255/1994 

195/1994 





Πρωτόκολλο 

Ν 2927/2001 

140/2001 

15.02.1991 

22.01.2002 

01.01.2003 

10. 

Γ αλλία 

ΝΔ 4386/1964 

192/1964 







& 77/1965 

21.08.1963 

31.12.1964 

31.01.1965 

11. 

Γερμανία 

ΑΝ 52/1967 

134/1967 

18.04.1966 

09.12.1967 

01.01.1964 

12. 

Γεωργία 

Ν 3045/2002 

198/2002 

10.05.1999 

20.10.2002 

01.01.2003 

13. 

Δανία 

Ν 1986/1991 

189/1991 

18.05.1989 

18.01.1992 

01.01.1992 

14. 

Ελβετία 

Ν 1502/1984 

192/1984 





(αναθεώρηση) 

Ν 4034/2011 

269/2011 

04.11.2010 

31.12.2011 

01.01.2012 


Πρόσθ. 

Πρωτόκολλο 

Ν 4105/2013 

5/2013 

2.08.2012 

17.01.2013 

01.01.2012 

15. 

Εσθονία 

Ν 3682/2008 

145/2008 

04.04.2006 

01.08.2008 

01.01.2009 

16. 

Ην. Αραβικά 

Εμιράτα 

(ΣΑΔΦ & 
Πρωτόκολλο) 

Ν 4234/2014 1 

28/2014 

18.01.2010 

27.06.2013 

18.01.2010 

27.06.2013 

01.01.2014 

17. 

Ην. Βασίλειο 

ΝΔ 2732/1953 

329/1953 

25.06.1953 

15.01.1954 

01.01.1951 

01.01.1952 

18. 

Ην. Πολιτείες 

ΝΔ2548/1953 

231 & 

333/1953 

20.02.1950 

30.12.1953 

30.12.1953 

19. 

Ινδία 

ΝΔ 4580/1966 

235/1966 

11.02.1965 

17.03.1965 

01.01.1964 

20. 

Ιρλανδία 

Ν 3300/2004 

262/2004 

24.11.2003 

29.12.2004 

01.01.2005 

21. 

Ισλανδία 

Ν 3684/2008 

147/2008 

23.11.2003 

07.08.2008 

01.01.2009 

22. 

Ισπανία 

Ν 3015/2002 

104/2002 

04.12.2000 

21.08.2002 

01.01.2003 

23. 

Ισραήλ 

Ν 2572/1998 

12/1998 

24.10.1995 

06.03.1998 

01.01.1999 

24. 

Ιταλία 

(αναθεώρηση) 

ΑΝ 23/1967 

Ν 1927/1991 

109/1967 

17/1991 

03.09.1987 

20.09.1991 

01.01.1984 

25. 

Καναδάς 

(Πρωτόκολλο) 

Ν 3824/2010 

Ν 4035/2011 

27/2010 

270/2011 

29.06.2009 

16.12.2010 

31.12.2011 

01.01.2011 

01.01.2011 

26. 

Κατάρ 

Ν 3823/2010 

22/2010 

27.10.2008 

20.03.2010 

01.01.2011 

27. 

Κίνα 

Ν 3331/2005 

83/2005 

03.06.2002 

11.11.2005 

01.01.2006 

28. 

Κορέα 

Ν 2571/1998 

11/1998 

20.03.1995 

10.07.1998 

01.01.1999 

29. 

Κουβέιτ 

Ν 3330/2005 

82/2005 

02.03.2003 

20.04.2005 

01.01.2006 

30. 

Κροατία 

Ν 2653/1998 

250/1998 

18.10.1996 

18.12.1998 

01.01.1999 

31. 

Κύπρος 

ΑΝ 573/1968 

223/1968 

30.03.1968 

16.01.1969 

01.01.1967 

32. 

Λετονία 

Ν 3318/2005 

46/2005 

27.03.2002 

07.03.2005 

01.01.2006 

33. 

Λιθουανία 

Ν 3356/2005 

52/2005 

15.05.2002 

05.12.2005 

01.01.2006 

34. 

Λουξεμβούργο 

Ν 2319/1995 

127/1995 

22.11.1991 

26.08.1995 

01.01.1996 


1 Αφορά τη ΣΑΔΦ και το Πρωτόκολλο, η δε έναρξη ισχύος αφορά και τα δυο 

35. 

Μάλτα 

Ν 3681/2008 

144/2008 

13.10.2006 

30.08.2008 

01.01.2009 

36. 

Μαρόκο 

Ν 3820/2010 

19/2010 

20.03.2007 

17.11.2010 

01.01.2011 

37. 

Μεξικό 

Ν 3406/2005 

265/2005 

13.04.2004 

07.12.2005 

01.01.2006 

38. 

Μολδαβία 

Ν 3357/2005 

153/2005 

29.03.2004 

11.07.2005 

01.01.2006 

39. 

Ν. Αφρική 

Ν 3085/2002 

319/2002 

19.11.1998 

19.02.2003 

01.01.2004 

40. 

Νορβηγία 

Ν 1924/1991 

16/1991 

27.04.1988 

16.09.1991 

01.01.1992 

41. 

Ολλανδία 

Ν 1455/1984 

89/1984 

16.07.1981 

17.07.1984 

01.01.1981 

42. 

Ουγγαρία 

Ν 1496/1984 

178/1984 

25.05.1983 

17.02.1985 

01.01.1985 

43. 

Ουκρανία 

Ν 3046/2002 

199/2002 

06.11.2000 

26.09.2003 

01.01.2004 

44. 

Ουζμπεκιστάν 

Ν 2659/1998 

268/1998 

01.04.1997 

15.01.1999 

01.01.2000 

45. 

Πολωνία 

Ν 1939/1991 

37/1991 

20.11.1987 

28.09.1991 

01.01.1991 

46. 

Πορτογαλία 

Ν 3009/2002 

90/2002 

02.12.1999 

13.08.2002 

01.01.2003 

47. 

Ρουμανία 

Ν 2279/1995 

9/1995 

17.09.1991 

07.04.1995 

01.01.1996 

48. 

Ρωσία 

(μερική 

τροποποίηση) 

Ν 3047/2002 

Ν 3679/2008 

200/2002 

142/2008 

26.06.2000 

10.05.2007 

13.12.2007 

01.01.2008 

01.01.2009 

49. 

Σαουδική Αραβία 

Ν 3821/2010 

20/2010 

19.06.2008 

01.04.2010 

01.01.2011 

50. 

Σερβία 

Ν 3825/2010 

28/2010 

11.11.2008 

08.06.2010 

01.01.2011 

51. 

Σλοβακία 

Ν 1838/1989 

86/1989 

23.10.1986 

23.05.1989 

01.01.1990 

52. 

Σλοβενία 

Ν 3084/2002 

318/2002 

05.06.2001 

08.12.2003 

01.01.2004 

53. 

Σουηδία 

Ν 4300/1963 

73/1963 

06.10.1961 

20.08.1963 

01.01.1964 

54. 

Τουρκία 

Ν 3228/2004 

32/2004 

02.12.2003 

05.03.2004 

01.01.2005 

55. 

Τσεχία 

Ν 1838/1989 

86/1989 

23.10.1986 

23.05.1989 

01.01.1990 

56. 

Τυνησία 

Ν 3742/2009 

23/2009 

31.10.1992 

29.09.2010 

01.01.2011 

57. 

Φινλανδία 

Ν 1191/1981 

206/1981 

21.01.1980 

04.10.1981 

01.01.1982 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Μαρτίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>εΐ5ί6ΐ·.θ1(5>6ί.αΓ 








































